ผมใช้ยาoxymetazolineชนิดพ่นแก้คัดจมูกครับ แต่ตอนผมพ่นละมันผิดพลาด น้ำยามันพุ่งออกมาเป็นหยดเลยอ่ะครับ พุ่งเข้าจมูกผมไปเป็นหยดเลย แต่ผมกลั้นหายใจไว้ทันเลยสั่งออกมาหน่อยนึง แบบนี้จะมีปัญหาเรื่องการรับยาเกินขนาดหรือไม่ครับ แล้วถ้าเป็นปัญหา ควรแก้ไขอย่างไรเบื้องต้นครับ ขอบครับ
สวัสดีค่ะ ยา oxymetazoline เป็นยาแก้คัดจมูกที่ออกฤทธิ์ทำให้หลอดเลือดบริเวณจมูกเกิดการหดตัว ใช้เพื่อลดอาการบวมและคัดแน่นจมูกเนื่องจากหลอดเลือดขยายตัวจากสาเหตุต่าง ๆ เช่น ภูมิแพ้ ไข้หวัดทั่วไปโดยการใช้ยาชนิดนี้ควรใช้ยาตามฉลากหรือตามคำสั่งแพทย์อย่างเคร่งครัด พ่นยาที่รูจมูก 1-3 ครั้ง ประมาณ 2 ครั้งต่อวันหรือตามที่แพทย์ระบุจากเหตุการณ์ที่กล่าวมา การพ่นที่ผิดพลาดไปครั้งเดียว และไม่ได้สูดเข้าไปหมด น่าจะมีปัญหาเรื่องยาเกินขนาดได้น้อย อาจจะมีแค่ผลข้างเคียงเฉพาะที่เช่นอาการแสบ หรือคันยุบยิบบริเวณจมูก มีน้ำมูกไหล จาม คอแห้ง ซึ่งมักจะค่อยๆดีขึ้นได้เองค่ะ สังเกตอาการรุนแรงที่อาจเกิดขึ้นเช่นปวดหัว เวียนหัว นอนไม่หลับ การมองเห็นไม่ชัดเจน หรือรู้สึกกังวล หรือสับสนมากผิดปกติ หากมีอาการเหล่านี้ควรรีบไปพบแพทย์